Hips Don't Lie

**Hips Don't Lie** (בעברית: **מותניים לא משקרות**) הוא סינגל של הזמרת הקולומביאנית שאקירה, בהשתתפות הראפר וייקליף ז'אן, מתוך אלבומה השביעי, Oral Fixation, Vol. 2. השיר יצא לאור ב-28 בפברואר 2006, כסינגל השני מתוך האלבום.

השיר זכה להצלחה עולמית כאשר כבש את פסגת מצעד הבילבורד הוט 100, מצעד הסינגלים הבריטי, ו-58 פסגות מצעדים נוספות. מכירותיו הדיגיטליות בלבד של השיר מסתכמות בכ-16 מיליון עותקים, ומכירותיו בעולם מסתכמות בכ-20 מיליון עותקים, דבר אשר הופך אותו לשיר הכי נמכר של המאה ה-21, של שנת 2006, ולשיר הנמכר ביותר של שאקירה וז'אן. כמו כן, הפך השיר לאחד מהשירים הנמכרים ביותר בכל הזמנים בספרד, כאשר נמכר שם בכ-250,000 עותקים.

בישראל זכה השיר להצלחה מסחררת כאשר שהה במקום הראשון במצעד הפזמונים של גלגלצ למשך שמונה שבועות רצופים ב-2006. במצעד הפזמונים הבינלאומי השנתי באותה שנה, השיר אומנם לא הגיע למקום הראשון, אלא למקום השני ובמצעד העשור היה השיר היחיד של הזמרת אשר נכנס לרשימת מאה השירים המובילים במקום ה-98.

## רקע וכתיבה
לפני כל, נכתב השיר על ידי ועבור לורין היל תחת השם, "Lips Don't Lie". לאחר מכן החליטה היל כי היא לא תשיר אותו, והוצע רעיון שבו שאקירה תתארח ברמיקס שיצא לשיר המקורי. לבסוף, הוחלט לוותר עליו ושאקירה כתבה את השיר מחדש והקליטה אותו מחדש גם כן.

מאוחר יותר סיפרה שאקירה כי השיר כמעט ולא יצא לאור במועדו המקורי, וכי היא נאלצה לשכנע את חברת התקליטים שלה להוציא את השיר, למרות שהאלבום *[[Oral Fixation, Vol. 2]]* כבר הופץ לחנויות. היא סיפרה כי חוותה חלום נבואי על וייקליף ז'אן, ולאחר מכן הוא פנה אליה לשיתוף פעולה, ולאחר מכן התקשרה לדוני איינר, ראש סוני מיוזיק בארצות הברית באותה תקופה, וביקשה לאסוף את האלבומים מהחנויות כדי להוסיף את השיר. לבסוף, השיר יצא בגרסה מחודשת של האלבום והפך ללהיט ענק.

את השיר כתבה שאקירה ביחד עם ז'אן, והוא הופק על ידה ועל ידו גם כן.

## ביקורות
### רשימות כל הזמנים

## וידאו קליפ
הקליפ לשיר בוים על ידי הבמאית הבריטית סופי מולר וצולם בלוס אנג'לס, קליפורניה. הקליפ מתחיל כאשר כמה דמויות משונות יוצאות מתוך אצטדיון מעוות, ומתחילות לרקוד. לאחר מכן ניתן לראות את גבה של שאקירה כשמדבקות נוצצות מודבקות אליו. לאחר מכן מגיח מהצד ז'אן כשלידו גיטרה. באמצע הקליפ יוצאות שאקירה וכמה רקדניות ליווי מתוך וילונות ורודים, ושאקירה מתחילה לרקוד ריקודי בטן.

לקראת סופו של הקליפ מתחילים שאקירה, ז'אן והדמויות לפתוח בצעדה, כשחלקם לבושים כליצנים, ולפניהם מסיכות. לבסוף, נראית התמונה המלאה של הצעדה הנוכחת בעיר, ואת שאקירה במסך נפרד מפוצלת לשניים באפקט חזותי.

נכון לאוקטובר 2021, מונה הצפיות של הקליפ עומד על כ-998 מיליון צפיות, למרות שהועלה לאחר 3 שנים מצאתו המקורית לערוץ ה-Vevo של הזמרת, ומהווה כקליפ ה-6 הנצפה ביותר של שאקירה, והנצפה ביותר של ז'אן. הקליפ הועמד לפרס הווידאו קליפים של MTV בקטגוריית "הקליפ הנשי הטוב ביותר".

## הופעות חיות
עם השיר הופיעה הזמרת 238 פעמים, דבר אשר הופך אותו לשיר החמישי שאיתו הופיעה הכי הרבה.

ב-7 במאי 2025, שאקירה וז'אן ביצעו את השיר יחד בתוכנית של ג'ימי פאלון לציון 20 שנה לצאתו.

## מיקומי שיא
השיר זכה להצלחה עולמית והצליח בשיאו לכבוש את פסגת מצעד הבילבורד הוט 100.

### מצעדי סוף שנה

### מצעדי עשור

### מצעדי כל הזמנים

## נתוני מכירות

## קישורים חיצוניים

## הערות שוליים

קטגוריה:שירי שאקירה
קטגוריה:שירי וייקליף ז'אן
קטגוריה:שירים באנגלית
קטגוריה:שירים שנכתבו על ידי וייקליף ז'אן
קטגוריה:שירים שנכתבו על ידי שאקירה
קטגוריה:שירים שהופקו על ידי שאקירה
קטגוריה:שירי גביע העולם בכדורגל
קטגוריה:וידאו קליפים שבוימו על ידי סופי מולר
קטגוריה:שירים על מיניות
קטגוריה:שירים על ריקודים
קטגוריה:שירי רגאטון
קטגוריה:מחלוקות הקשורות לדגימת מוזיקה
קטגוריה:שירים המעורבים במחלוקות הקשורות לפלגיאט
קטגוריה:סינגלים שהגיעו למקום הראשון באיטליה
קטגוריה:סינגלים שהגיעו למקום הראשון בגרמניה
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון ברומניה
קטגוריה:סינגלים שהגיעו למקום הראשון בשווייץ
קטגוריה:סינגלים שהגיעו למקום הראשון במצעד אירופה הוט 100
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד הסינגלים הסקוטי
קטגוריה:סינגלים שהגיעו למקום הראשון במצעד הסינגלים של SNEP
קטגוריה:סינגלים שהגיעו למקום הראשון במצעד 40 הסינגלים ההולנדיים
קטגוריה:זוכי פרס המוזיקה של בילבורד: שירים